สวัสดีค่ะ คือช่วงกลางเดือนมีนาหนูได้มีอะไรกับแฟน แล้วสด แต่ไม่แน่ใจเลยกินยาคุมฉุกเฉินไป แล้วปกติเมนหนูจะมาต้นเดือนตลอด แล้วหนูไปทะเลกลับมาวันที่4เมษา หนูกลัวเมนมา เลยกินยาเลื่อนเมนตั้งแต่วันที่1เมษา-4เมษา แล้วก็หยุดกินเลย แล้ววันที่5เมษา หนูได้มีอะไรกับแฟน ใส่ถุงยางนะคะ แต่ถุงยางแตกอีก น้ำเข้าไปข้างในเลยค่ะ วันนี้วันที่6แล้ว เมนยังไม่มาเลย หนูควรทำยังไงดีคะ หนูไม่รู้ว่าเมนหนูจะมาต้นเดือนปกติมั้ย เพราะกินยาเลื่อนไปครั้ง1แล้ว แล้วถ้าหนูกินยาคุมฉุกเฉินไป2ครั้งจะเป็นอะไรมากมั้ยคะ มันจำเป็นมาก หนูกังวลใจมากค่ะ
สวัสดีค่ะFah Pimchanokการใช้ยาคุมฉุกเฉินซึ่งเป็นยาคุมที่ประกอบไปด้วยฮอร์โมนเพศในขนาดสูงนั้น จริงๆแล้วสามารถใช้ซ้ำ 2 ครั้งภายใน 1 เดือนก็ได้เช่นกัน แต่การใช้ยาติดๆกัน อาจจะส่งผลต่อประสิทธิภาพของยาหลังการใช้ยาชนิดนี้ อาจจะทำให้ประจำเดือนมาคลาดเคลื่อน แต่ไม่ควรคลาดเคลื่อนไปเกิน 7 วันจากที่ควรจะเป็น และอาจทำให้มีเลือดออกผิดปกติทางช่องคลอดตามมาได้ดังนั้นกรณีนี้ที่มีทั้งการใช้ยาคุมฉุกเฉิน และใช้ยาเลื่อนประจำเดือนด้วย อาจทำให้ประจำ่เดือนมาคลาดเคลื่อนไปได้ แต่ถ้ามีข้อบ่งชี้การใช้ยาคุมฉุกเฉินคือถุงยางฉีกขาดก็สามารถใช้เป็นครั้งที่ 2 ได้ และหลังจากนี้อาจสังเกตรอบเดือนได้ยาก จึงอาจซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หรือ 2-3 สัปดาห์หลังมีเพศสัมพันธ์ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป